Tamriel

*"ทำไมคุณถึงคิดว่าโลกของคุณมักเป็นเวทีแห่งการแข่งขันกันอยู่เสมอ ทั้งเวทีแห่งพลังอำนาจ และเวทีแห่งความเป็นอมตะ? มันคือ แทมริเอล ดินแดนแห่งการเปลี่ยนแปลง ภราดาแห่งความบ้าคลั่ง และภคินีแห่งกลโกงฉ้อฉล"*
―มันการ์ คาโมรัน(Mankar Camoran)[src]
**แทมริเอล** (Tamriel) เป็นที่รู้จักในอัลด์เมริส (Aldmeris) นามว่า **ความงามของรุ่งอรุณ** **หัวใจหมู่ดวงดาว** ในเอลโนเฟ็กซ์ (Ehlnofex) **หัวใจหมู่ดาวแห่งความงามของรุ่งอรุณ** **ทาอาโซกาน** (Taazokaan) (ภาษามังกร: ), และถูกเรียกว่า **Arena**  แทมริเอลเป็นหนึ่งในหลายทวีปของดาวเคราะห์เนิร์น และมีประวัติศาสตร์จากการแบ่งเป็น 9 ภูมิภาค ได้แก่ แบล็คมาร์ช, ซีโรดิล, เอลแวร์, แฮมเมอร์เฟล, ไฮร็อค, มอร์โรวินด์, สกายริม, หมู่เกาะซัมเมอร์เซ็ต และวาเลนวูด. ทุกเกมในเครือ *The Elder Scrolls* มีการพูดถึงทวีปแทมริเอลอยู่เสมอ

## **ประวัติศาสตร์**

ตามบันทึกประวัติศาสตร์ของแทมริเอลได้แบ่งยุคสมัยออกเป็น 6 ยุค ได้แก่ ยุครุ่งอรุณ, ยุคเมเรทิค, ยุคที่ 1, ยุคที่ 2, ยุคที่ 3, และยุคที่ 4 แต่ละยุคกำหนดมาจากการก่อตั้งและจุดสิ้นสุดราชวงศ์

### **ยุครุ่งอรุณ (Dawn Era)**

ยุครุ่งอรุณเริ่มจากการสร้างจักรวาลมุนดุส (Mundus) เป็นยุคที่เป็นที่รู้จักกันส่วนใหญ่ผ่านความเชื่อปรัมปราและตำนาน ซึ่งมีความแตกต่างกันตามวัฒนธรรมที่ต่างกัน แต่นักวิชาการส่วนใหญ่เห็นพ้องกันที่จะค้นหาเหตุการณ์ใดเหตุการณ์หนึ่งที่จะนำไปสู่จุดเริ่มต้นของบันทึกประวัติศาสตร์ เวลาไม่ได้เป็นตัวกำหนดและประวัติศาสตร์ไม่ได้ดำเนินเป็นเส้นตรงเหมือนในช่วงปรากฎการณ์ ดรากอนเบรค การประชุม เกิดขึ้นและนั่นคือจุดจบของยุคสมัยรุ่งอรุณ นำไปสู่การกำหนดเวลาเชิงเส้นตรง

### **ยุคเมเรทิค (Merethic Era)**

ยุคเมเรทิค ถูกเรียกอีกอย่างหนึ่งว่า **ยุคตำนาน** (Mythic Era) ซึ่งเป็นช่วงเวลาระหว่างจุดเริ่มต้นการกำหนดเส้นเวลาและการจดบันทึกประวัติศาสตร์ ชาวอัตมอรันเดินทางจากทวีปอัตมอรา (Atmora) มายังแทมริเอล หลังจากพวกเขาเดินทางมาถึงก็ตั้งถิ่นฐานไปทั่วแผ่นดินสกายริม เมื่อชาวอัลด์เมอร์ (Aldmer) เดินทางมาถึงแทมริเอล เชื่อว่าส่วนใหญ่พวกเขาตั้งถิ่นฐานอยู่ที่หมู่เกาะซัมเมอร์เซ็ต จากนั้นก็ขยับขยายไปทางตะวันออกบนแผ่นดินแทมริเอล ในขณะที่ชาวอัลด์เมอร์ตั้งถิ่นฐายในแทมริเอล พวกเขาได้ปรับเปลี่ยนวัฒนธรรมให้สอดคล้องกับสภาพแวดล้อมใหม่ กลุ่มที่ตั้งถิ่นฐานในหมู่เกาะซัมเมอร์เซ็ต เรียกว่า อัลท์เมอร์ (Altmer) กลุ่มที่อยู่ในวาเลนวูด เรียกว่า บอสเมอร์ (Bosmer) ในสกายริม เรียกว่า เอล์ฟหิมะ (Snow Elf) ในมอร์โรวินด์ เรียกว่า ชิเมอร์ (Chimer) และเดเมอร์ (Dwemer) ในซีโรดิล เรียกว่า ไอรีด (Ayleid) และในไฮร็อค มีการผสมผสานเผ่าพันธุ์ระหว่าง อัลด์เมอร์กับชาวเนด (Nede) ซึ่งเป็นจุดกำเนิดของชาวเบรตัน (Bretons)

มันเป็นช่วงเวลาที่กล่าวถึงเหตุการณ์ในตำนานทุกรูปแบบที่เกิดขึ้น โดยทั่วไปแล้วยุคนี้เป็นยุคสมัยก่อนประวัติศาสตร์ที่ตรวจสอบได้ เนื่องจากมนุษยชาติยังไม่มีการใช้ภาษาเขียนเป็นลายลักษณ์อักษร มีแต่ภาษาพูดจนกระทั่งสิ้นสุดยุคตำนาน ในทางกลับกันบันทึกของชาวเมอร์ ก็สามารถย้อนไปได้ถึงยุคเมเรทิค

### **ยุคที่ 1 (First Era)**

ยุคที่ 1 เริ่มต้นด้วยการขยายอาณาเขตของชาวมนุษย์และชาวเมอร์ โดยมีระดับความขัดแย้งและที่พำนักอาศัยที่แตกต่างกันไป โดยเฉพาะชาวนอร์ด (Nords) เป็นกลุ่มนิยมสงคราม ไม่ได้แค่พิชิตแต่ดินแดนสกายริมเท่านั้น แต่ยังยึดครองพื้นที่ดินแดนไฮร็อคและมอร์โรวินด์ด้วย สุดท้ายจักรวรรดิที่หนึ่งของชาวนอร์ดก็พ่ายแพ้ให้กับกองทัพผสมระหว่างชาวชิเมอร์และชาวเดเมอร์ที่จัดตั้งขึ้นในเรสเดย์น แต่ในเวลาต่อมาทั้งสองเผ่าต่างหันหลังให้กัน และหันมาสู้รบกันเอง ส่งผลให้เผ่าพันธุ์เดเมอร์หายสาปสูญไป และนำมาซึ่งการก้าวสู่อำนาจของคณะเทพเจ้าพิพากษาทั้งสาม (Tribunal) ที่เข้ามาปกครองแว่นแคว้น

เห็นได้ชัดว่าความสัมพันธ์ระหว่างชาวไอรีด (Ayleid) และชาวมนุษย์ในซีโรดิลแตกหักลงในที่สุด และสตรีชาวเนดนามว่า อเลสเซีย (Alessia) ปลุกระดมเหล่าทาสก่อกบฏเพื่อปลดปล่อยชาวมนุษย์ในแคว้น อเลสเซียได้รับการประทานพรด้วยเครื่องรางแห่งเหล่ากษัตรา (Amulet of Kings) ซึ่งได้มาจากเทพเจ้าอะคาทอช (Akatosh) ซึ่งเครื่องรางนีในภายหลังได้เป็นสัญลักษณ์แห่งพระราชอำนาจของจักรวรรดิที่ครอบครองพื้นที่ส่วนใหญ่ของประวัติศาสตร์ แทมริเอล หลังจากที่จักรวรรดิได้ตั้งมั่นอย่างมั่นคงแล้ว พวกเขาก็ยังคงกวาดล้างเศษซากของชาวไอรีดที่เหลืออยู่ ซึ่งดำเนินการโดยภาคีอเลสเซียน (Alessian Order) ภาคีนี้ล่มสลายในช่วงสงครามแห่งความชอบธรรม ซึ่งทั้งภาคีและจักรวรรดิแรกถูกกำจัดลงอย่างราบคาบ

จักรวรรดิที่สองก่อตั้งขึ้นในยุคที่ 1 ปี 2703 เมื่อเรมัน ซีโรดิล รวบรวมแว่นแคว้นเพื่อต่อสู้กับการรุกรานของชาวอะคาวีรี (Akaviri) ชัยชนะครั้งนี้ทำให้สามารถผนวกดรากอนการ์ด (Dragonguard) และกษัตริย์อะคาวีรี (Akaviri Potentate) มาเป็นส่วนหนึ่งของแทมริเอลได้ เรมันและเหล่าทายาทของเขาได้พิชิตดินแดนไปทั่วแทมริเอล ยกเว้นมอร์โรวินด์และจัดตั้งจักรวรรดิที่สอง (Second Empire) ซึ่งเป็นยุคทองของจักรวรรดิ จักรพรรดิเรมัน ซีโรดิลที่ 2 ทรงก่อสงครามสี่เส้าในมอร์โรวินด์ และสงครามสิ้นสุดลงในปีเดียวกันกับที่จักรพรรดิเรมัน ซีโรดิลที่ 3 ทรงถูกลอบปลงพระชนม์โดยกลุ่มมอรัค ตอง (Morag Tong) ในยุคที่ 1 ปี 2920 ด้วยจักรพรรดิเรมันที่ 3 ทรงไร้รัชทายาท กษัตริย์อะคาวีรี เวอร์ซีดู ชาอี (Versidue Shaie) จึงครองตำแหน่งแทนโดยพฤตินัย และทรงประกาศสิ้นสุดยุคที่ 1

### **ยุคที่ 2 (Second Era)**

ยุคที่ 2 เริ่มต้นเมื่อกษัตริย์อะคาวีรี เวอร์ซีดู ชาอี (Versidue Shaie) สั่งการลอบปลงพระชนม์เชื้อสายราชวงศ์เรมันองค์สุดท้ายในยุคที่ 1 ปี 2920 พระองค์ต้องเผชิญหน้ากับเหล่าขุนนางที่กระด้างกระเดื่องและสร้างกองกำลังของตนเอง พระองค์จึงทรงใช้กองทัพที่เหลืออยู่บดขยี้กองกำลังอิสระเหล่านั้น และทรงจัดตั้งสมาคมนักรบ (Fighters Guild) เพื่อรวมกำลังทหารรับจ้าง พระองค์ยังทรงรับรองกฎบัตรในการจัดตั้งสมาคมนักเวทย์ (Mages Guild) ซึ่งริเริ่มโดยวานัส กาเลเรียน (Vanus Galerion) ในเมืองเฟิร์สโฮล (Firsthold) บนเกาะซัมเมอร์เซ็ต ในยุคที่ 2 ปี 230 ทั้งกษัตริย์ชาอีและพระโอรสของพระองค์ต่างถูกลอบปลงพระชนม์โดยกลุ่มมอรัค ตอง (Morag Tong) นับเป็นจุดจบของจักรวรรดิที่สองที่ยาวนานนับศตวรรษหลังจากการสวรรคตของจักรพรรดิเรมันองค์สุดท้าย ด้วยเหตุนี้จึงเกิดสมัยไร้กษัตริย์ (Interregnum) ซึ่งกินระยะเวลายาวนานหลายศตวรรษ และมีกษัตริย์แคว้นเล็กๆ มากมายพยายามยึดครองราชบัลลังก์ซีโรดิล และแคว้นอื่นๆ ก็กลายเป็นเครือข่ายราชอาณาจักรอิสระ และเป็นพันธมิตรกันหากพวกเขายังไม่พร้อมสู้รบ

ราชอาณาจักรเอลแวร์สถาปนาขึ้นในยุคที่ 2 ปี 572 เมื่ออาณาจักรของชาวคาจิต (Khajiit) อย่างรัฐเพลเล็ททีน (Pelletine) และรัฐอาเนควินา (Anequina) ได้ประนีประนอมกันจากความแตกต่างทางประวัติศาสตร์ของพวกเขาและราชตระกูลได้เสกสมรสกัน

มีการรุกรานสกายริมครั้งที่สองโดยชาวอะคาวีร์ในยุคที่ 2 ปี 572 และถูกขับไล่โดยกองกำลังผสมชาวอาร์โกเนียน (Argonians) ดันเมอร์ (Dunmer) และนอร์ด หรือเทพวิเว็ค ทรงบันดาลให้แผ่นดินเกิดน้ำท่วมใหญ่

ในยุคที่ 2 ปี 578 เทพมอลัค บัล (Molag Bal) ยกกองทัพบุกแผ่นดินแทมริเอลในเหตุการณ์ที่ชื่อว่า เพลนเมลด์ (Planemeld) พระองค์พยายามลากดาวเคราะห์เนิร์น (Nirn) ออกจากจักรวาลมุนดุส (Mundus) เพื่อไปไว้ยังถิ่นพำนักของพระองค์ที่โคลด์ฮาร์เบอร์ (Coldharbour) เทพมอลัค บัลดำเนินการสิ่งนี้โดยใช้เครื่องประดิษฐ์ที่เรียกว่า สมอทมิฬ (Dark Anchors) แต่วีรบุรุษซึ่งเป็นที่รู้จักกันว่า เวสทีก (Vestige) ได้นำกองทัพเข้าไปยังโคลด์ฮาร์เบอร์และหยุดยั้งแผนการของเทพมอลัค บัลไว้ได้ ยุคนี้ยังมีจุดเด่นที่สำคัญอีกคือ สงครามพันธมิตร (Alliance War) ระหว่างกลุ่มสนธิสัญญาเอบอนฮาร์ท (Ebonheart Pact), พันธสัญญาแดกเกอร์ฟอล และเครือจักรภพอัลด์เมอรีที่หนึ่ง (the First Aldmeri Dominion) เป็นช่วงที่ทั้งสามฝ่ายกำลังดิ้นรนเพื่อแย่งชิงอำนาจในการควบคุมซีโรดิลและดินแดนแทมริเอลส่วนที่เหลือ สมัยไร้กษัตริย์สิ้นสุดลงหลังจากจักรพรรดิไทเบอร์ เซ็ปทิม (Tiber Septim) พิชิตทวีปแทมริเอลได้ ทรงประกาศเริ่มต้นยุคใหม่ในยุคที่ 2 ปี 896 เพื่อเป็นสัญลักษณ์แสดงถึงความสำเร็จของพระองค์

### ยุคที่ 3 (Third Era)

ยุคที่ 3 เป็นช่วงเวลาของราชวงศ์เซ็ปทิม (Septim Dynasty) ช่วงปีแรกๆ นั้นส่วนใหญ่มีความสงบสุข ยกเว้นมีการลอบปลงพระชนม์จักรพรรดิเปลาจีอุสที่ 1 (Pelagius I) การเปลี่ยนแปลงครั้งใหญ่ที่เกิดขึ้นช่วงต้นยุคสมัยคือ สงครามแห่งเพชรสีชาด (War of the Red Diamond) ที่ซึ่งพระราชินีโพเทมา เซ็ปทิม (Potema Septim) ทรงพยายามอ้างสิทธิ์ในการครองราชบัลลังก์ทับทิมเพื่อตัวพระนางเองและเจ้าชายยูริเอล (Uriel) ผู้เป็นพระโอรส สงครามนี้ทำให้พื้นที่บางส่วนของสกายริมและมอร์โรวินได้เข้าร่วมสงครามต่อสู้กับจักรวรรดิด้วย และสงครามสิ้นสุดในยุคที่ 3 ปี 137 หลังจากจักรพรรดินีคินไทรา เซ็ปทิมที่ 2 (Kintyra Septim II) จักรพรรดิยูริเอลที่ 3 และพระราชินีโพเทมา สวรรคตไปหมดแล้ว

ในช่วงปีหลังๆ ในยุคที่ 3 ของแทมริเอล ความวุ่นวายทางการเมืองทวีความรุนแรงขึ้นทั่วแทมริเอล ผู้ช่วงชิงบัลลังก์คามอรัน (Camoran Usurper) ตั้งตนเป็นใหญ่ ณ วาเลนวูด ขึ้นในยุคที่ 3 ปี 253 และทำการพิชิตวาเลนวูดและแฮมเมอร์เฟลโดยใช้กองทัพแดดรา ก่อนที่จะถูกปราบที่ไฮร็อค ในยุคที่ 3 ปี 267 การคุมขังจักรพรรดิยูริเอล เซ็ปทิมที่ 7 (Uriel Septim VII) และในช่วงยุคภาพลวงเหมือนของจักรวรรดิ (Imperial Simulacrum) ซึ่งจาการ์ ทาร์น (Jagar Tharn) ได้ใช้ภาพลวงช่วงชิงบัลลังก์ ช่วงนี้เกิดสงครามประปรายทั่วจักรวรรดิทำให้การปกครองทาร์นต้องสะดุดลง ในที่สุดทาร์นถูกกำจัดโดยผู้ชนะนิรันดร์ (Eternal Champion) และจักรพรรดิยูริเอล เซ็ปทิมได้รับการฟื้นฟูสู่ราชบัลลังก์ พื้นที่อ่าวอีลีแอค (Iliac Bay) ของไฮร็อค ได้เป็นพื้นที่ในการฟื้นคืนนูมีเดียมและมีการปรับโครงสร้างภูมิทัศน์ทางการเมืองของไฮร็อคในยุคที่ 3 ปี 417 ซึ่งถูกเรียกว่า ความบิดเบี้ยวในทิศตะวันตก (Warp in the West)

ไม่กี่ปีหลังจากมอร์โรวินด์เปลี่ยนไปโดยมีการอวตารใหม่ของอินดอริล เนเรวาร์ (Indoril Nerevar) และการล่มสลายของคณะเทพเจ้าผู้พิพากษา วิกฤตการณ์ออบลิเวียน (Oblivion Crisis) เกิดขึ้นใน 6 ปีต่อมาเมื่อเมห์รูเนส ดากอน (Mehrunes Dagon) พยายามยกกองทัพบุกเนิร์น ซึ่งทำให้เกิดหายนะอย่างกว้างขวางรวมถึงหอคอยคริสตัล (Crystal Tower) ถูกทำลาย ในช่วงเริ่มของวิกฤตการณ์นี้ จักรพรรดิยูริเอล เซ็ปทิมที่ 7 ถูกลอบปลงพระชนม์พร้อมรัชทายาททุกพระองค์ มีเพียงพระโอรสนอกสมรสองค์เดียวที่รอดมาได้คือ มาร์ติน เซ็ปทิม (Martin Septim) ในที่สุดจักรพรรดิมาร์ตินสามารถทำลายเครื่องรางแห่งเหล่ากษัตราได้ และทรงสละพระชนม์ชีพตนเองเพื่อกำจัดดากอน ทำให้จักรพรรดิจากราชวงศ์เซ็ปทิมต้องสิ้นสุดลง

## อ้างอิง

1. ↑ 1.0 1.1 *The Elder Scrolls: Arena*
2. ↑ อ้างอิงผิดพลาด: ป้ายระบุ `<ref>` ไม่ถูกต้อง
ไม่มีการกำหนดข้อความสำหรับอ้างอิงชื่อ `mysteriousakavir`
3. ↑ Paarthurnax dialogue in *The Elder Scrolls V: Skyrim*
4. ↑ *Pocket Guide to the Empire, Third Edition: Arena Supermundus* – Imperial Geographic Society
5. ↑ *The Elder Scrolls: Arena Manual*
6. ↑ *Provinces of Tamriel*
7. ↑ 7.0 7.1 7.2 *Pocket Guide to the Empire, Third Edition: Eras*
8. ↑ 8.0 8.1 8.2 *Before the Ages of Man* – Aicantar of Shimerene
9. ↑ *Where were you when the Dragon Broke?*
10. ↑ *The Annotated Anuad*
11. ↑ *Songs of the Return, Vol 2*
12. ↑ อ้างอิงผิดพลาด: ป้ายระบุ `<ref>` ไม่ถูกต้อง
ไม่มีการกำหนดข้อความสำหรับอ้างอิงชื่อ `PGE3SI`
13. ↑ 13.0 13.1 อ้างอิงผิดพลาด: ป้ายระบุ `<ref>` ไม่ถูกต้อง
ไม่มีการกำหนดข้อความสำหรับอ้างอิงชื่อ `PGE3:Morrowind`
14. ↑ 14.0 14.1 *Pocket Guide to the Empire, Third Edition: Elsweyr* – Imperial Geographic Society
15. ↑ *Frontier, Conquest & Accommodation: A Social History of Cyrodiil* – University of Gwylim Press, 3E 344
16. ↑ *Pocket Guide to the Empire, First Edition: Skyrim – Imperial Geographic Society*
17. ↑ *Nerevar at Red Mountain*
18. ↑ อ้างอิงผิดพลาด: ป้ายระบุ `<ref>` ไม่ถูกต้อง
ไม่มีการกำหนดข้อความสำหรับอ้างอิงชื่อ `Warof1stCouncil`
19. ↑ *The Amulet of Kings* – Wenengrus Monhona
20. ↑ *The Last King of the Ayleids* – Herminia Cinna
21. ↑ 21.0 21.1 21.2 21.3 21.4 *Pocket Guide to the Empire, First Edition: Cyrodiil* – Imperial Geographic Society
22. ↑ *Legacy of the Dragonguard*
23. ↑ *Reman II: The Limits of Ambition*
24. ↑ *2920, The Last Year of the First Era: Evening Star* – Carlovac Townway
25. ↑ *History of the Fighters Guild*
26. ↑ *Origin of the Mages Guild* – Archmage Salarth
27. ↑ *Mages Guild Charter*
28. ↑ *The Brothers of Darkness*
29. ↑ *Jorunn the Skald-King*
30. ↑ *The Second Akaviri Invasion* – Yngmaer Raven-Quill
31. ↑ *Varieties of Faith in the Empire* – Brother Mikhael Karkuxor
32. ↑ *The Source of Power*
33. ↑ Introduction to the Lore of Elder Scrolls Online
34. ↑ 34.0 34.1 Events of *The Elder Scrolls Online*
35. ↑ 35.0 35.1 *Brief History of the Empire, Book I* – Stronach k'Thojj III
36. ↑ *Biography of the Wolf Queen*
37. ↑ *The Wolf Queen, Book VII*
38. ↑ *The Wolf Queen, Book VIII*
39. ↑ *The Fall of the Usurper* – Palaux Illthre
40. ↑ *Brief History of the Empire, Book III* – Stronach k'Thojj III
41. ↑ *A Short Life of Uriel Septim VII*
42. ↑ *Pocket Guide to the Empire, Third Edition: Foreword*
43. ↑ Events of *The Elder Scrolls: Arena*
44. ↑ *The Warp in the West*
45. ↑ Events of *The Elder Scrolls II: Daggerfall*
46. ↑ *Rising Threat, Vol. I* – Lathenil of Sunhold
47. ↑ *The Oblivion Crisis*

1. ↑ *Nu-Mantia Intercept, Letter 5*

อ้างอิงผิดพลาด: มีป้ายระบุ `<ref>` สำหรับกลุ่มชื่อ "note" แต่ไม่พบป้ายระบุ `<references group="note"/>` ที่สอดคล้องกัน หรือไม่มีการปิด `</ref>`